stanford-oval/wikipedia huggingface dataset:
גרבילים

| גרביליים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
על־משפחה:: עכברים
משפחה:: עכבריים
תת־משפחה:: גרביליים
שם מדעי
 Gerbillinae ‏גריי, 1825

גרביל ענק (Rhombomys opimus).
גולגולת של גרביל
גֶּרְבִּיליים (שם מדעי: Gerbillinae) היא תת-משפחה של מכרסמים במשפחה עכבריים.
הגרבילים הם חיות מדבר. ישנם כ-110 מינים של גרבילים, ואזורי המחיה שלהם מתפרשים על פני אסיה, אפריקה והמזרח התיכון.
נקבת הגרביל יכולה להמליט עד 10 גורים בהמלטה אחת. מין מונגולי של הגרביל הובא לארצות הברית על ידי דוקטור ויקטור שוונטקר בשנת 1954. רוב הגרבילים הם חיות ליליות, תכונה אופיינית לחיות המאכלסות אזורים מדבריים; רובם צמחוניים, בעוד המינים הקטנים אוכלי זרעים בעיקר.
במערב סין הגיעו הגרבילים למדרגת אסון טבע. החל מ־19 באוגוסט 2003, נוהגים לשחרר במערב סין עיטים כדי להילחם בגרבילים, המשמידים כ־46,000 קילומטר רבוע של ערבות עשב.
מבנה גוף

אורכו הטיפוסי של הגרביל נע בין 15 ל-30 סנטימטרים, כשזנבו מהווה כמחצית מאורכו. מין יחיד, הגרביל הענק, שמקורו בטורקמניסטן, גדל עד לאורך של 40 ס"מ.

למיני הגרבילים השונים פרווה בגוונים שונים – החל מלבן, דרך גוונים שונים של חום, צהוב ואפור, ועד שחור, ולעיתים גוונים מעורבים. בגפיים הקדמיות יש 4 אצבעות ובגפיים האחוריות 5.
גרבילים בשירות האדם

מזגם הנוח של הגרבילים תורם לחיבה הרבה של בני אדם אליהם. תכונות אלה חיבבו את הגרבילים גם על חוקרים באקדמיה. בשל מזגם העדין, חריצותם וסקרנותם הגדולה, גרבילים רבים משמשים כחיות מחקר פופולריות לניסויים ביולוגיים והתנהגותיים. תוחלת החיים בשבי כשש שנים.
הגרביל משמש גם כחיית מחמד פופולרית. בעיקר המין גרביל מונגולי שהוא הגרביל היחיד שמותר ליבוא, סחר ואחזקה בישראל. בעולם נהוג לגדל גם "גרביל עב-זנב" (Pachyuromys duprasi) ואף יפה זנב שמצוי בסיני. למינים המבויתים של הגרביל המונגולי ובמידה מעטה יותר לגרביל עב-זנב מופעי צבע רבים כגון שחור, לבן, אפור, אדמוני ועוד, שהתקבלו בעזרת רבייה סלקטיבית של מגדלי חיות.
סוגים

סוג ומין יחיד Ammodillus imbellis
סוג ומין יחיד Brachiones przewalskii
סוג ומין יחיד Desmodilliscus braueri
סוג ומין יחיד Desmodillus auricularis
Dipodillus
Gerbilliscus
Gerbillurus
גרביל (Gerbillus)
מריון (Meriones)
סוג ומין יחיד Microdillus peeli
סוג ומין יחיד Pachyuromys duprasi
Psammomys - בו הפסמון
סוג ומין יחיד Rhombomys opimus
סוג ומין יחיד יפה זנב (Sekeetamys calurus)
סוג ומין יחיד Tatera indica
Taterillus
הערות שוליים

↑  Kam, M., I.S. Khokhlova and A.A. Degen, Granivory and plant selection by desert gerbils of different body size, Ecology 78:2218-2229, 1997
↑  Deng Shasha, China's booming gerbil population put on the pill, Xinhua News Agency, 25/3/2009
↑  Nick McMaster, China Uses 'the Pill' to Stop Gerbil Overpopulation, NEWSER, 25/3/2009
↑  רשימה לבנה – יונקים המותרים  ביבוא, סחר ואחזקה בישראל, באתר רשות הטבע והגנים
| --- | --- |
בקרת זהויות :  NLI: 987007565440905171  BnF: cb12145746w (data)  LCCN: sh85054289  NKC: ph124868
ברוז' (סרט)

| --- | --- |
כרזת הסרט
כרזת הסרט
 בימוי:  מרטין מקדונה 
 הופק בידי:  גרהאם ברודבנט פיטר קזרנין
 תסריט:  מרטין מקדונה 
 עריכה:  ג'ון גרגורי 
 שחקנים ראשיים:  קולין פארל ברנדן גליסון רייף פיינס
 מוזיקה:  קרטר בורוול 
 צילום:  איגי בריילד 
 מדינה:  הממלכה המאוחדת, ארצות הברית 
 חברת הפקה:  Focus Features, Film4 Productions 
 חברה מפיצה:  Focus Features
 שיטת הפצה:  וידאו על פי דרישה 
 הקרנת בכורה:  ארצות הברית17 בינואר 2008 ישראל17 באפריל 2008
 משך הקרנה:  108 דק' 
 שפת הסרט:  אנגלית
 סוגה:  סרט חבר'ה, סרט פשע, סרט פעולה, סרט קומדיה, סרט דרמה, סרט חג המולד 
 תקציב:  $15,000,000
 הכנסות:  $33,394,440
 הכנסות באתר מוג'ו:   inbruges
 אתר רשמי
 דף הסרט ב־IMDb
 
ברוז' (באנגלית: In Bruges) הוא סרט קולנוע משנת 2008 שביים וכתב מרטין מקדונה. בסרט מככבים קולין פארל וברנדן גליסון כרוצחים שכירים ורייף פיינס כבוס הגנגסטר שלהם. הסרט מתרחש בעיר ברוז' שבבלגיה. "ברוז'" היה הסרט הפותח של פסטיבל סאנדנס 2008.
קולין פארל זכה בפרס גלובוס הזהב עבור השחקן הטוב ביותר בסרט קומדיה או מוזיקלי, ומרטין מקדונה זכה בפרס באפט"א עבור התסריט המקורי הטוב ביותר.
שחקנים

קולין פארל בתפקיד ריי.
ברנדן גליסון בתפקיד קן.
רייף פיינס בתפקיד הארי ווטרס.
קלמנס פואסי בתפקיד קלואי.
ג'ורדן פרנטיס בתפקיד הגמד (ג'ימי).
טקאלה רותן בתפקיד מריה (בעלת המלון).
ז'רמי רנייה בתפקיד אייריק.
אליזבת' ברינגטון בתפקיד נטלי (אשתו של הארי).
ז'לג'קו איוונק בתפקיד התייר הקנדי.
השפעות על הסרט

עלילת הסרט דומה ל "The Dumb Waiter" של הרולד פינטר. בנוסף, הסרט מכיל הרבה מוטיבים של הסרט "המבט", וישנה ההצדקה של קלואי שהסרט-בתוך-סרט הוא מחווה ל"מבט". כמו כן, יש התייחסות לסרט "מגע של רשע", שקן צופה בו בחדרו שבמלון.
פרסים ומועמדויות

הסרט היה מועמד לכל שבעת הפרסים של הקולנוע הבריטי העצמאי, וזכה בפרס התסריט הטוב ביותר. בנובמבר 2008, זכה במאי הסרט מרטין מקדונה בפרס התסריט הטוב ביותר של Irish Playwrights and
Screenwriters Guild . כמו כן היה הסרט מועמד לפרס גלובוס הזהב לסרט הטוב ביותר - קומדיה או מוזיקלי, וברנדן גליסון וקולין פארל, שניהם, היו מועמדים לפרס השחקן הטוב ביותר בסרט קומדיה או מוזיקלי, שבו זכה לבסוף קולין פארל.
בפברואר 2009, זכה הבמאי גם בפרס באפט"א עבור התסריט המקורי הטוב ביותר. ובאותה שנה היה הסרט מועמד לפרס אוסקר בקטגוריית "התסריט המקורי הטוב ביותר" אך הפסיד אותו למילק. בנוסף הסרט זכה בפרס הסרט הבינלאומי הטוב ביותר של Irish Film and Television Awards ב-2009.
הערות שוליים

↑  "World premiere of Martin MacDonagh's In Bruges to open 2008 Sundance Film Festival" פסטיבל סאנדנס. 18 בינואר 2008.
↑  "Movie review: 'In Bruges' Metromix Chicago" שיקגו מטרומיקס. 8 בפברואר 2009
↑  "Ingenious, intense, incisive, infectious, inspiring, 'In Bruges'"‏ TwinCities.com. ‏8 בפברואר 2009
↑  "NOMINATIONS AND JURY ANNOUNCED FOR THE 11TH BRITISH INDEPENDENT FILM AWARDS" ‏British Independent Film Awards. ‏ 8 בפברואר 2009
↑  "WINNERS FOR THE 11TH ANNUAL BRITISH INDEPENDENT FILM AWARDS" ‏ British Independent Film Awards.‏ 8 בפברואר 2009
↑  "McDonagh wins Writers Guild award for 'In Bruges' אייריש טיימס. 8 בפברואר 2009.
↑  ."Golden Globes nominations unveiled" שיקגו טריביון. 11 בדצמבר 2008
↑  Golden Globes: 5 biggest surprises" אנטרטיינמנט ויקלי. 13 בינואר 2009
↑  "Film Winners in 2009 פרס באפט"א. 8 בפברואר 2009
↑  "In Bruges nominated for Academy Award: Tale of two hit-men gets the nod for Best Original Screenplay" ‏The Irish World.‏ 2 בפברואר 2008
| --- | --- |
בקרת זהויות :  LCCN: n2014024411  VIAF: 224084300   WorldCat (עם VIAF): 224084300
ג'נה בויד

| --- | --- |
אין תמונה חופשית
 לידה:  4 במרץ 1993 (בת 31) בדפורד, טקסס, ארצות הברית 
 מדינה:  ארצות הברית 
 תקופת הפעילות:  מ-2001 
 מקום לימודים:  אוניברסיטת פפרדיין 
 פרופיל ב-IMDb
 
ג'נה מישל בויד (באנגלית: Jenna Boyd נולדה ב -4 במרץ 1993) היא שחקנית קולנוע, טלוויזיה ומדבבת אמריקאית. היא ידועה בעיקר בזכות תפקידיה בסרטים העלילתיים "הנעדרת", אחוות הג'ינס ובסדרה לא טיפוסי בהפקת נטפליקס.
ביוגרפיה

ג'נה בויד נולדה בבדפורד, טקסס. היא התגלתה בגיל שנתיים כאשר מלהקת חיפשה דוגמנית לפרסומת. היא והוריה ואחיה הצעיר קיידן (גם הוא שחקן)  עברו להתגורר בלוס אנג'לס כדי להמשיך בקריירת המשחק שלה. בספטמבר 2019 היא עברה לטולסה שבאוקלהומה כחלק מתוכנית לימודי משחק.
היא בוגרת אוניברסיטת פפרדין, שם קיבלה תואר במנהל עסקים.
קריירה

בויד החלה את הקריירה שלה בגיל שלוש,  והופיעה בפרקים של סדרת הטלוויזיה לילדים החברים של ברני.  בסרט הקולנוע "דיקי רוברטס: ילד פלא לשעבר" היא מגלמת בת למשפחה שנשכרה על ידי הדמות (דייוויד ספייד) כדי לעזור לו לשחזר את ילדותו. הפריצה הגדולה של בויד הגיעה כשהיא לוהקה לסרט הקולנוע "הנעדרת", לצד קייט בלאנשט ואוון רייצ'ל ווד.
בשנת 2005 גילמה בויד את ביילי גרפמן החולה בלוקמיה בסרט הקולנוע אחוות הג'ינס.  היא שיחקה במיני סדרה "ההתכנסות" בה גילמה את בתו של רופא (פיטר גלאגר ) המחפש את אשתו ובסדרה הלוחשת לרוחות, כשהיא מגלמת נערה בעייתית המתגוררת אצל משפחת אומנה. בשנת 2017 גילמה את פייג' הרדוויי, חברתה של הדמות הראשית, סם גרדנר, בסדרת נטפליקס, "לא טיפוסי". בשנת 2017 שיחקה את ליזי סלצזמן (חברתה של הופ מייקלסון) בסדרה "מורשות".
בויד היא גם יועצת לטיפוח העור של חברת הקוסמטיקה רודן ופיילדס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2003 | מאבק צמוד | לורטה קרביץ |  |
| 2003 | דיקי רוברטס: ילד פלא לשעבר | סאלי פינלי |  |
| 2003 | הנעדרת | דוט גילקסון |  |
| 2005 | In an Instant | הילדה |  |
| 2005 | אחוות הג'ינס | ביילי |  |
| 2012 | Complicity | רייצ'ל |  |
| 2012 | Last Ounce of Courage | מאדי רוג'רס |  |
| 2014 | Runaway | אבי |  |
| 2022 | Good Mourning | סברינה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2001 | המופע של ג'ינה דייוויס | ילדה | פרק: "שטיפת מכוניות" |
| 2001 | טיטוס | שאנון בן 5 | פרק: "השיר של שאנון" |
| 2001 | תהרוג אותי וזהו | האנה גאלו | פרק: "חג המולד? חג המולד! |
| 2002 | Special Unit 2 | (קול) | פרק: "פייפר" |
| 2002 | עמוק באדמה | ילדה בת 7 | פרק: "הסוד" |
| 2002 | CSI | סשה ריטל | פרק: " שיפוט חוצה " |
| 2002 | חג מולד שמח | פליס וואלאס | סרט טלוויזיה |
| 2003 | קרנבל | מאדי קריין | פרק: "מילפיי" |
| 2007 | הלוחשת לרוחות | ג'ולי פארקר | פרק: "ילדי רוחות רפאים" |
| 2007 | ההתכנסות | אליזבת 'זי' פוסטר | מיני סדרת טלוויזיה |
| 2008 | מחשבות פליליות | ג'סיקה אוונסון | פרק: "הפסד מינימלי" |
| 2017–הווה | לא טיפוסי | פייג הרדוויי | תפקיד חוזר |
פרסים ומועמדויות

| שנה | פרס | קטגוריה | תפקיד | תוצאה |
| --- | --- | --- | --- | --- |
| 2003 | פרס האמן הצעיר | הביצועים הטובים ביותר בסרט טלוויזיה, מיני סדרה או ספיישל - שחקנית המשנה הצעירה | פליס וואלאס במרי חג המולד | מועמדות |
| 2004 | פרס האמן הצעיר | ההופעה הטובה ביותר בסרט עלילתי - שחקנית משנה | סאלי פיני  בדיקי רוברטס: ילד פלא לשעבר | מועמדות |
| 2004 | פרס האמן הצעיר | ההופעה הטובה ביותר בסרט עלילתי - השחקנית הצעירה הראשית | דוט גילקסון בסרט "הנעדרת" | זכייה |
| 2004 | פרסי אגודת מבקרי הקולנוע של פיניקס | ההופעה הטובה ביותר של נערה בתפקיד ראשי או בתפקיד משנה - לנשים | דוט גילקסון בסרט "הנעדרת" | מועמדות |
| 2004 | פרסי אגודת מבקרי הקולנוע בלאס וגאס | נוער בקולנוע | דוט גילקסון בסרט "הנעדרת" | מועמדות |
| 2004 | פרס סאטורן | ההופעה הטובה ביותר של שחקנית צעירה יותר | דוט גילקסון בסרט "הנעדרת" | מועמדות |
| 2005 | פרסי בחירת הנוער | ביצועי פריצב בקולנוע לנשים | ביילי גרפמן בסרט אחוות הג'ינס | מועמדות |
| 2006 | פרס האמן הצעיר | ההופעה הטובה ביותר בסרט עלילתי - שחקנית משנה צעירה | ביילי גרפמן בסרט אחוות הג'ינס | מועמדות |
| 2008 | פרס האמן הצעיר | ההופעה הטובה ביותר בסדרת טלוויזיה - תפקיד אורח של השחקנית צעירה | ג'ולי פארקר הלוחשת לרוחות | מועמדות |
הערות שוליים

↑  "Jenna Boyd: Sob Sister". וושינגטון פוסט. 1 ביוני 2005. נבדק ב-8 באוגוסט 2019. {{cite news}}:  (עזרה)
↑  Spencer, Samuel (14 בספטמבר 2018). "Atypical season 2 cast: Who is Jenna Boyd? Who plays Paige?". express.co.uk. נבדק ב-8 באוגוסט 2019. {{cite news}}:  (עזרה)
↑  staff, Tyler Butler, KTUL (2019-09-03). "Actress moves to Tulsa as part of Tulsa Remote program". KTUL. נבדק ב-2019-09-06.
↑  Parker, Maggie (18 באוקטובר 2017). "Bailey from 'The Sisterhood of the Traveling Pants' is all grown up — and a stunning skin care guru". Yahoo.com. נבדק ב-8 באוגוסט 2019. {{cite news}}:  (עזרה)
| --- | --- |
בקרת זהויות :  LCCN: no2004077159  MusicBrainz: a3aa7692-1ae5-40f6-ae31-5b41fe1cdda0  VIAF: 71106742   WorldCat (עם VIAF): 71106742
ג'נה פורסטר

ג'נה פורסטר (באנגלית: Jenna Forrester; נולדה ב-14 ביוני 2003) היא שחיינית אוסטרלית, זוכת מדליית ארד באליפות העולם (פוקואוקה 2023) ופעמיים אלופת אוסטרליה (2021 ו-2023) במשחה ל-400 מטר מעורב אישי.
ביוגרפיה

פורסטר מתאמנת בקבוצת מערב סנט פיטרס בקווינסלנד.
ביוגרפיה > 2019

באליפות העולם בשחייה לנוער שנערכה בבודפשט, הונגריה באוגוסט 2019 זכתה במדליית כסף במשחה שליחות 4x200 מטר חופשי בתוצאה של 7:57.87 דקות, אחרי ארצות הברית (7:55.49 דקות) וקנדה (8:01.14 דקות), כשחיינית רביעית היא קבעה ב"זינוק שליחות" תוצאה של 1:59.44 דקות. נוסף לכך, היא סיימה במקום תשיעי במשחה ל-400 מטר מעורב אישי בתוצאה של 4:48.22 דקות ובמקום 16 במשחה ל-400 מטר חופשי בתוצאה של 4:16.52 דקות.
ביוגרפיה > 2021

באליפות אוסטרליה שנערכה בגולד קוסט, קווינסלנד באפריל 2021 היא זכתה במדליית זהב במשחה ל-400 מטר מעורב אישי בתוצאה של 4:39.46 דקות.
במבחנים האוסטרלים לאוליפיאדת טוקיו שנערכו באדלייד, אוסטרליה הדרומית ביוני 2021 היא זכתה במדליית זהב במשחה ל-400 מטר מעורב אישי בתוצאה של 4:39.93 דקות. היא לא קבעה את הקריטריון האולימפי ולכן לא השתתפה במשחקים האולימפיים.
ביוגרפיה > 2022

באליפות אוסטרליה שנערכה באדלייד במאי 2022 היא זכתה במדליית כסף במשחה ל-400 מטר מעורב אישי בתוצאה של 4:36.77 דקות, אחרי קיילי מקיואן (4:31.74 דקות)
באליפות העולם שנערכה בבודפשט, הונגריה ביוני אותה שנה היא סיימה במקום שביעי במשחה ל-400 מטר מעורב אישי בתוצאה של 4:42.39 דקות, בשלב המוקדמות היא קבעה תוצאה של 4:40.20 דקות.
במשחקי חבר העמים שנערכו בברמינגהאם בתחילת אוגוסט אותה שנה היא סיימה במקום שישי במשחה ל-400 מטר מעורב אישי בתוצאה של 4:41.80 דקות.
ביוגרפיה > 2023 > אלופת אוסטרליה

באליפות אוסטרליה שנערכה בגולד קוסט באפריל 2023 היא זכתה בשתי מדליות, זהב וכסף. במדליית זהב במשחה ל-400 מטר מעורב אישי בתוצאה של 4:35.05 דקות ומדליית כסף במשחה ל-200 מטר מעורב אישי בתוצאה של 2:09.32 דקות, אחרי קיילי מקיואן בתוצאה של 2:08.16 דקות.
ביוגרפיה > 2023 > מדליית ארד באליפות העולם

באליפות העולם שנערכה בפוקואוקה, יפן ביולי 2023 היא זכתה במדליית ארד במשחה ל-400 מטר מעורב אישי בתוצאה של 4:32.30 דקות, אחרי סאמר מקינטוש מקנדה שקבעה שיא אליפות חדש של 4:27.11 דקות וקייטי גריימס מארצות הברית (4:31.41 דקות). נוסף לכך, היא סיימה במקום רביעי במשחה ל-200 מטר מעורב אישי בתוצאה של 2:08.98 דקות (חמישית סיימה אנסטסיה גורבנקו מישראל - 2:10.08 דקות).
דאטא טכנולוגיות

| --- | --- |

 נתונים כלליים
 סוג:  חברה פרטית
 תקופת הפעילות:  30 בדצמבר 2001 – הווה (22 שנים) 
 משרד ראשי:  קיבוץ צרעה
 ענפי תעשייה:  היי טק, פיתוח טכנולוגי, טכנולוגיה, ייצור מכונות ספירה
 מוצרים עיקריים:  מערכות לספירת יהלומים מערכות לספירה ואריזת זרעים מערכות לספירה ואריזת טבליות
 יו"ר:  גיל רוזנפלד
 מנכ"ל:  גיל רוזנפלד
 עובדים:  כ־50
  
 data-technologies.com
 
מכונת לספירה ואריזת זרעים-Data Count&Fill S60
חברת דאטא טכנולוגיות איתור (באנגלית: DATA Detection Technologies Ltd) היא חברת טכנולוגיה ישראלית המייצרת ומשווקת מערכות לספירה ומיון של גופים קטנים לתעשיות הפארמה, היהלומים והזרעים.
החברה מייצרת ומשווקת את מוצריה על פני 5 יבשות ומרכזה בקיבוץ צרעה.
ציוני דרך

שנת 2002 - דאטא טכנולוגיות הוקמה על ידי קיבוץ רמת רחל, ובתמיכת המדען הראשי של מדינת ישראל, במטרה לפתח ולייצר מוצרי שקילה ומיון לשוק היהלומים ואבני החן. החברה פיתחה טכנולוגיית שקילה, מוגנת על ידי פטנט בכל העולם.
שנת 2008 - החברה פיתחה טכנולוגית ספירה אלקטרואופטית ובעקבותיה מערכות למיון וספירת יהלומים זעירים.
שנת 2009 - החברה הרחיבה את פעילותה לשוק הזרעים העולמי, ובמהרה הפכה לספקית מערכות הספירה המובילה בשוק.
שנת 2012 - החברה החלה בפיתוח אמצעי ספירה ובקרה לשוק הפרמצבטיקה העולמי.
שנת 2014 - החברה מפתחת ומייצרת אמצעים לספירה בתפזורת, לאובייקטים מהתחום התעשייתי - Medical Devices, Electronic, Plastics, Moldings, Aerospace, Automotive, Hardware & DIY.
ג'מבורי הצופים העולמי ה-22

הסמל הרשמי של הג'מבורי הצופים העולמי ה-22
ג'מבורי הצופים העולמי ה-22 הוא התכנסות צופים עולמית, אשר התקיימה בין ה-27 ביולי עד ה-8 באוגוסט 2011 ברינקבי, קריסטנסטד, שוודיה.
האירוע נמשך 12 יום ונושאו היה "צופיות פשוטה"; השתתפו בו כ-40,000 צופים וצופות מ-143 מדינות שונות בעולם.
הג'מבורי

הג'מבורי הוא התכנסות עולמית של צופים ומטרתו להפגיש בין צופים מכל העולם. הג'מבורי מתקיים מאז שנת 1920 ובכל פעם מתארח אצל מדינה אחרת, הג'מבורי הספיק להתארח אצל מדינות רבות בעולם, הג'מבורי ה-21 נערך באנגליה והג'מבורי ה-23 היה בשנת 2015 ביפן.
מבנה המחנה

המחנה היה ביער רינקבי בשוודיה והוא חולק ל-4 "ערים" וכיכר מרכזית.
הערים קיבלו את השמות של עונות השנה; קיץ, חורף, סתיו ואביב ובכל עיר היו שישה תת-מחנות; לכל תת-מחנה היה שם, צבע וסמל משלו והיו בו 2,000 חניכים שהורכבו מגדודים מכל מיני מדינות בעולם.
אביב הייתה העיר היחידה שבה לא היו תת-מחנות מאחר שהיא הייתה העיר של המבוגרים (18+) שבה היו בעיקר חברי משלחות בוגרים ו-IST. 
בנוסף, כל עיר התאפיינה בפעילויות אקראיות משלה המאפיינות את העונה.
הכיכר המרכזית נקראה "כיכר ארבע העונות" ובה היו מסעדות, חנות הג'מבורי, פעילויות אקראיות למיניהם, אוהלים של משלחות בהן הציגו את המדינה שלהם ועוד.
מרכזי פעילות

בג'מבורי היו 5 מרכזי פעילות:
"אנשים" - פעילות בה חוקרים את האלמנטים המרכיבים תרבויות שונות בעולם.
"מסע" - פעילות המורכבת ממשחקי חשיבה ועבודת צוות, טיפוסים ומבוכים.
"כפר התפתחות עולמית" - פעילות בה לומדים לחשוב בצורה כלל-עולמית ולפעול כדי לעשות שינוי וליצור עולם טוב יותר.
"חלום" - פעילות לילית, מסע הלוקח את המשתתף מהלידה ועד המוות.
"ארץ" - פעילות העוסקת בארבעת האלמנטים ומלמדת כיצד אפשר לנצל יותר טוב את המשאבים שיש בטבע.
בנוסף, החניכים יצאו לאחת משתי הפעיליות הבאות:
מחנה במחנה: פעילות בה החניכים התארחו באחד ממחנות הקיץ של הצופים השוודים, הדנים או הנורווגים. הם יצאו לגיחה בת יומיים ולומדים על הצופים במחנה בו הם מתארחים.
טיול במחנה: החניכים יצאו לטיול יומי בשוודיה, לראות מקומות ולטייל.
המשלחת הישראלית

המשלחת הישראלית מנתה 116 חניכים מכל קבוצות הצופים בישראל, המשלחת חולקה ל-4 גדודים.
בכל גדוד היו ארבע אחוות ולכל אחווה היה מדריך. חוץ מכל הפעילויות במחנה, חלקם זכו לפגוש את מלך ומלכת שוודיה ואת שגריר ישראל בשוודיה.
בנוסף, גם להקת צופי תל אביב הגיעה למספר ימים והופיעה ברחבי המחנה.
המשלחת הישראלית > אוהל המשלחת הישראלית

כאמור, כל משלחת הקימה אוהל ובו הציגה את מדינתה. המבקרים באוהל הישראלי למדו לרשום את שמם בעברית, לראות דרך מספר פריסקופים מקומות וערים שונים בארץ ישראל ולקבל צמיד של המקום האהוב עליהם.
IST - צוות שירות עולמי

ה-International service team)IST)- צוות שירות לאומי, הוא צוות של מתנדבים מכל העולם, שכולל יותר מ-10,000 אנשים מעל גיל 18 שניהלו את הג'מבורי ואת כל הפעילויות בו.
חברי הצוות הגיעו אל שטח המחנה יום לפני ונשארו יום אחרי כדי להקים ולפרק את המחנה, הם אלו שהפעילו את מרכזי הפעילות ואת הפעילויות האקראיות, עבדו בחנות ובקיוסקים, במרכזי המדיה, דאגו לניקיון ולסדר הכללי של המחנה.
לפעילויות התוכנית של הצוות היו 4 נושאים:
העולם שלנו.
פיתוח אישי.
ניסיון רוחני.
מיומנויות חדשות.
על חברי הצוות היה להשתתף בלפחות 2 פעילויות מ-2 נושאים שונים כדי לקבל את תג הכסף של הצוות, ולהשתתף ב-3 פעילויות מ-3 נושאים שונים כדי לקבל את תג הזהב.
הגדודים של חברי הצוות הורכבו מאחוות של 4-8 אנשים ממדינות שונות, כל אחווה קיבלה משימה שונה.
ראו גם

ג'מבורי
ג'מבורי הצופים העולמי ה-21
המבנה המרכזי של העיר "שמש"
פעילות ב"מסע" המצריכה מהמטפסים לעבוד בשיתוף פעולה כדי להגיע למעלה
גטו רגין

גטו רגין (ברומנית: Ghetoul Reghin) היה גטו בשואה שהוקם על ידי הנאצים ליהודי אירופה במהלך מלחמת העולם השנייה והשואה. הגטו היה ממוקם ברגין, מחוז מורס, ממלכת הונגריה (כיום: רגין, מחוז מורס, רומניה) מכוון שהשטח הפך לחלק מהונגריה בעת התרחשות תכתיב וינה בצפון טרנסילבניה עד לסוף מלחמת העולם השנייה. הגטו היה פעיל מאביב 1944, לאחר מבצע מרגרטה, עד סוף 1944.
היסטוריה > הקמת הגטו

הגטו שכן במפעל ללבנים שאינו היה מתאים למגורים, שנבחר על ידי ראש העיר אימרה שמידט ומפקד המשטרה יאנוס דודאס. יחד עם עוזרו של אדולף אייכמן, לסלו אנדרה, שניהם השתתפו בוועידת תכנון בטרגו מורש ב-28 באפריל. בענייני בחירת אתר לגטו ופעולת איסוף יהודים, נעזרו בלאסלו קומארומי, ראש יחידת הצבא המלכותי ההונגרי בעיר; בסגן מפקד יחידת הז'נדרמריה המקומית, קלמן סנטפאלי וביועץ העירייה וה-"מומחה" המקומי לענייני יהודים, ג'נו קסורדקסיקס.
היסטוריה > אכלוס הגטו

רוב היהודים שוכנו במבנים ללא קירות, ששימשו בעבר לייבוש לבנים. חלקם נאלצו לגור בחוץ, ואילו מעטים הורשו להתגורר בבתים ליד הגטו וקצה העיר. בשיאו אכלס הגטו 4,000 איש, מתוכם כ-1,400 הגיעו מהעיר עצמה, והשאר הובאו מהחלק המזרחי של מחוז מארוס-טורדה ומצפון מחוז צ'יק. גם תושבי גטו סנט ג'ורג' הגיעו לגטו זה. יהודי ג'אורג'ני נלקחו מאזור מגורם בפיקוח של ראש העיר מתיאס תוץ' ומפקד המשטרה שלו גזה פולאנקאי. הקהילה כולה הושמה בבניין בית ספר יסודי, שם הוביל השוטר המקומי בלה פרנצי את החיפוש אחר חפצי ערך. לאחר שבילו שלושה ימים בבניין כמעט ללא מזון, הועברו היהודים לגטו של רג'ין.
היסטוריה > תנאי החיים בגטו

התנאים היו דומים לאלו שנמצאו בגטאות אחרות באזור. משטרה מקומית ויחידה מיוחדת של ארבעים ז'נדרמים מסגד פיקחו על הגטו. אנשים אלה חיפשו ביהודים חפצי ערך, בסיועם של שוטרים מקומיים אחרים שהיו חברי יחידות חקירה מיוחדות מהז'נדרמריה. בלה פרנצי התבקש להגיע מג'אורג'ני לרג'ין על מנת לסייע בחקירת יהודים מעיר מולדתו. אירמה לובס הובילה בדיקות נרתיק לאיתור סחורות נסתרות. הגטו היה בפיקודו הישיר של יאנוס דודאס. ב-4 ביוני יצאו 3,149 יהודים מהגטו ברכבת לכיוון מחנה הריכוז אושוויץ.
לקריאה נוספת

כריסטינה בז'ן (אנ'), סאסרגן, אנציקלופדיה של המחנות והגטאות (כרך III, עמ' 373), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
הערות שוליים

↑  "The Holocaust in Northern Transylvania" at the Yad Vashem site; accessed October 12, 2013
ג'מבורי הצופים העולמי ה-21

| --- | --- |

 סוג:  ג'מבורי צופים העולמי, מהדורה של אירוע חוזר 
 מדינה:  הממלכה המאוחדת הממלכה המאוחדת
 מיקום:  היילנדס פארק 
 מועדים
 תאריכי פעילות:  27 ביולי 2007 – 8 באוגוסט 2007 (13 ימים) 
 eng.thejamboree.org
 
ג'מבורי הצופים העולמי ה-21 התקיים בחודשים יולי-אוגוסט בשנת 2007 והיה שיא הפעילות לכבוד חגיגות מאה שנות הצופיות של תנועת הצופים העולמית. האירוע התקיים באנגליה לסימון מאה שנה לאחר הקמת תנועת הצופים באי הברונזה Brownsea Island.
האירוע נמשך 12 ימים בין 27 ביולי עד 8 באוגוסט, ב Hylands Park, Chelmsford, Essex. האתר נבחר בזכות הגישה הקלה לתחבורה מהאוויר ומהים ובגלל הקרבה ל Gilwell Park, אתר מחנאי חשוב ומרכז הכשרה למדריכי צופים.
מעל 38,000 צופים ומדריכים הגיעו מ 158 מדינות שבהן מוכרים ארגוני צופים לאומיים (הכרה על ידי תנועת הצופים העולמית), כאשר עוד יותר מ 50,000 אחרים הגיעו לביקור של יום אחד. בנוסף היו יותר מ 8,600 חברים ב"צוות התמיכה הבינלאומי" (International Service Team) שגם הם הגיעו מכל העולם.
מטרה

הג'מבורי הראשון התקיים בשנת 1920, ב Olympia שבאנגליה. מאז, האירוע מתקיים באופן קבוע כל 4 שנים, כאשר הייתה הפסקה בין השנים 1937 ל 1947 בגלל מלחמת העולם השנייה, וגם בין השנים 1975 ל 1983 בגלל חוסר יציבות פוליטית באיראן. הג'מבורי אורח על ידי הרבה מדינות, למרות שעדיין לא התקיים ג'מבורי עולמי ביבשת אפריקה.
מטרת הג'מבורי היא לקדם חברות בינלאומית ולפתח את הצעירים.
משתתפים

האירוע היה פתוח לכל חברי תנועת הצופים העולמית (WOSM) בין הגילאים 14 ל 17. חברות אגודת המדריכות והצופות העולמית (WAGGGS) היו יכולות להשתתף באישור ארגון הצופים הלאומי שלהן. על המבקשים להשתתף היה לעבור תהליך של בחירה ואף מיונים.
מבוגרים השתתפו בתפקידי תמיכה כחברי "צוות התמיכה הבינלאומי" (IST), כצוות תמיכה לאומי (לכל מדינה), כמובילי גדודים (מדריכים) או כחברי צוות ההקמה של הג'מבורי.
מבקרים (Day visitors) מכל הגילאים היו מוזמנים גם כן לאירוע אך הוגבלו בתאריכים מסוימים ובאזורי ביקור מוגבלים.
הג'מבורי היה האירוע השני בגודלו אי-פעם, עם 38,074 משתתפים וצוות, אך עם יותר מדינות מכל ג'מבורי קודם, ויותר מ 42,000 מבקרים. הג'מבורי השלישי בשנת 1929 היה הג'מבורי הגדול ביותר עם 50,000 משתתפים.
החנות Scouts Shops Ltd, אשר הייתה אחראית על רכישת ציוד רב עבור ג'מבורי הצופים העולמי ה-21, דיווחה כי עלות הפלדה בשוק העולמי גדלה כתוצאה מההזמנות של הג'מבורי.
משתתפים > ישראל בג'מבורי

המשלחת הישראלית כללה כ- 120 חניכים מכל רחבי המדינה, יהודים, ערבים ודרוזים. בנוסף, ליוו את המשלחת מבוגרים הפועלים בתנועה באופן שוטף חלקם כשכירים וחלק כדרג מתנדב. צביקה קרש, יושב ראש התאחדות הצופים והצופות בישראל הצטרף גם הוא למשלחת ורותם יואלי, מזכ"ל תנועת הצופים העבריים הגיע לביקור של שלושה ימים. את המשלחת ליוו וביקרו כתבי חדשות מהעיתונות ומהטלוויזיה הישראלית וגם מנהל התוכן של אתר תנועת הצופים העבריים דאז, נדב שמגר.
נושא

לכל ג'מבורי יש נושא משלו, ובשנת 2007 הנושא היה: "עולם אחד, הבטחה אחת". המוטו הופיע על תגי הג'מבורי של כל מדינה בשפתה שלה וגם מופיע במילים של שיר הג'מבורי.
הכנות

ההכנות לג'מבורי כללו ג'מבורי קטן יותר, EuroJam 2005, בו השתתפו 12,000 צופים מרחבי אירופה והוא התקיים באותו מקום. הניסיון הזה עזר למארגנים לנסות מספר היבטים של הג'מבורי, כולל השליטה בהגעה מסיבית כל-כך של מדינות לאזור. האספקה והמזון לג'מבורי האירופאי גם קבע שיא עולמי בתור ההזמנה הבודדת מסופרמרקט דרך האינטרנט הגדולה ביותר, כאשר המשלוח הגיע במשאיות ענקיות.
ראו גם

ג'מבורי
הערות שוליים

↑  "Jamboree Attendees", One Word # 9 (21st World Scout Jamboree), ‏5 באוגוסט 2007
↑  The Scout Association, "What’s Scouting got to do with the price of world steel?", ‏11 ביוני 2007
צופים מכל העולם בג'מבורי העולמי ה-21
הכניסה הראשית לג'מבורי
ישראל וברזיל בפעילות משותפת בג'מבורי
השעון המרכזי שנבנה מסנדות וחבלים
גיא פלטין

| --- | --- |

פלטין במשחק בטורניר
 לידה:  25 בספטמבר 2000 (בן 24) כפר אז"ר, ישראל
 עמדה:  רכז (גארד)
 גובה:  1.93 מטר
 מספר:  9
 קבוצות כשחקן
 2018–2019   2019–2021  2021–2023   2023–2024   2024–:  הפועל חולון   הפועל רמת גן גבעתיים מכבי ראשון לציון   עירוני קריית אתא   הפועל תל אביב
 הישגים כשחקן
 פריצת העונה בליגה הלאומית (2021) שחקן ההגנה בליגה הלאומית (2023) שחקן ההגנה של העונה בליגת העל (2024)
גיא פלטין (נולד ב-25 בספטמבר 2000) הוא כדורסלן ישראלי המשחק בעמדת הרכז (גארד) בקבוצת הפועל תל אביב מליגת העל בכדורסל.